Pa llegar dende Xixón, garramos l'A-8 en direición a Santander y l'abandonamos na salida 378, direición Quintueles. Nel cruce cola N-632, yá dientro del pueblu, ha xirase haza la izquierda. Tres 200 metros, alcontrámonos, a la derecha, la carretera VV-I, en direición a la sablera de La Ñora. A unos dos quilómetros alcuéntrase lo que se pue considerar el centru del pueblu: la escuela y la Ilesia. Otra opción ye empobinamos pela carretera N-632 en direición a Villaviciosa. Poco dempués de pasar les instalaciones de la Llorea, déxase atrás el conceyu de Xixón y s'entra nel de Villaviciosa y, con ello, nel pueblu de Quintueles. A unos 3 quilómetros atoparemos el desvíu haza sablera de La Ñora. En total, unos 10 quilómetros dende Xixón.